Diari Oficial de la Generalitat Valenciana


Sumari del DOGV 6266, del 13-05-2010 (2010/5025)

ACORD de 29 de març del 2010, de la Comissió Territorial d'Urbanisme relatiu a la modificació del projecte d'urbanització del polígon industrial el Pastoret II del municipi de Monòver, promogut per la Conselleria d'Indústria, Comerç i Innovació. (PL-10/0060).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6266

Data del DOGV
:   13-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5025


Data del document
:   29-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Monòver
    * pla d'urbanisme

ACORD de 29 de març del 2010, de la Comissió Territorial d'Urbanisme relatiu a la modificació del projecte d'urbanització del polígon industrial el Pastoret II del municipi de Monòver, promogut per la Conselleria d'Indústria, Comerç i Innovació. (PL-10/0060). [2010/5025]  
Vist l'expedient de referència i sobre la base dels següents antecedents i consideracions,  
Antecedents  
Primer. Mitjançant la Resolució de data 21 de desembre de 2006 del conseller de Territori i Habitatge es va aprovar definitivament l'homologació, Pla parcial i programa d'actuació integrada, acompanyat d'estudi d'impacte ambiental i projecte d'urbanització, del polígon industrial el Pastoret II del municipi de Monòver, promogut per la Conselleria d'Empresa, Universitat i Ciència a través de Sepiva.   
El projecte d'urbanització de l'esmentat parc empresarial data de l'any 2002, motiu pel qual, amb caràcter previ a l'execució de les obres, es va considerar necessari actualitzar les solucions tècniques i econòmiques contingudes en aquest, a l'efecte de poder executar adequadament les obres d'urbanització del Pla parcial mencionat, l'àmbit del qual està integrat per terrenys que tenen com a propietària única Sepiva. Per a això es va revisar el projecte vigent i es va redactar la modificació de l'esmentat projecte, sense alterar-se les previsions del planejament que desenvolupa.  
Mitjançant l'escrit de la directora general de Sepiva de 21 de gener de 2009 es va sol·licitar la tramitació de la modificació del projecte d'urbanització a què s'ha fet referència anteriorment.   
Mitjançant la Resolució de 5 de febrer de 2009, de la consellera d'Indústria, Comerç i Innovació, es va sotmetre a informació pública la modificació esmentada (Diari Oficial de la Comunitat Valenciana núm. 5962, de 25 de febrer de 2009 i diari Información de la mateixa data). Durant el període d'exposició pública el projecte diligenciat va estar depositat per a consulta pública als locals del Servei Territorial d'Indústria i Innovació d'Alacant, a les dependències de Sepiva a València i a l'Ajuntament de Monòver. Igualment, i de conformitat amb el que estableix l'article 83.2.d) de la Llei 16/2005, de 30 de desembre, urbanística valenciana (d'ara endavant LUV) i 217 del Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanística (d'ara endavant ROGTU), es va sol·licitar amb data 6 de febrer de 2009 dictamen de l'Ajuntament de Monòver, com també informes a les empreses subministradores Iberdrola, Gas Natural SDG, SA, Telefónica de España, SA i Aqualia. Finalment, amb data 19 de maig de 2009 es va sol·licitar informe a l'empresa subministradora Endesa Gas Distribución, SAU.   
Consten en l'expedient certificats del director territorial de la Conselleria d'Indústria, Comerç i Innovació a Alacant i de l'Ajuntament de Monòver, de dates 2 d'abril de 2009 i 27 d'abril de 2009 respectivament, els quals acrediten que durant el període d'informació pública no s'han rebut al·legacions. Així mateix, figura el dictamen favorable a l'actuació urbanística de l'Ajuntament de Monòver de data 10 de juliol de 2009.   
Amb data 9 de juliol de 2009 el personal de l'Àrea d'Infraestructures Industrials de Sepiva subscriu un informe tècnic amb relació al contingut dels informes d'Aqualia, Iberdrola, Gas Natural SDG i Endesa Gas Distribución, SAU en el qual es detallen els canvis que s'han introduir en la modificació del projecte d'urbanització del polígon industrial el Pastoret II. Així mateix, i tal com consta en l'esmentat informe, s'introdueixen una sèrie de modificacions com a conseqüència de l'entrada en vigor, en data 1 d'abril de 2009, del Reglament d'eficiència energètica en instal·lacions d'enllumenat exterior (RD 1890/2008 de 14 de novembre), amb l'objectiu de limitar la contaminació lluminosa, disminuir l'emissió de gasos d'efecte hivernacle i millorar l'eficiència i estalvi energètic; i que suposa una adaptació del capítol d'enllumenat contingut en la modificació del Projecte a la mencionada normativa. Amb data 28 de gener del 2010 es va subscriure un informe favorable del Sepiva a la modificació del projecte d'urbanització del polígon industrial el Pastoret II.  
Mitjançant la Resolució de 15 de febrer del 2010 del secretari autonòmic d'Indústria, Comerç i Innovació s'aprova provisionalment la modificació del projecte d'urbanització del polígon industrial el Pastoret II de Monòver (Alacant), d'acord amb els articles 89.1 i 96.b) de la LUV, en relació amb la Resolució de 21 de desembre de 2009, del conseller d'Indústria, Comerç i Innovació i vicepresident primer del Consell, per la qual es deleguen determinats òrgans i unitats administratives de la Conselleria d'Indústria, Comerç i Innovació per a exercir atribucions.  
Segon. La documentació de la modificació del projecte d'urbanització consta de memòria, annexos 1 a 13, plànols, plec de prescripcions tècniques i pressupost.   
Tercer. L'objecte d'aquesta modificació del projecte d'urbanització del polígon industrial el Pastoret II a Monòver (Alacant), que data de l'any 2002, és l'actualització de les solucions tècniques i econòmiques contingudes en aquest, a l'efecte de poder executar adequadament les obres d'urbanització del Pla parcial mencionat, l'àmbit del qual està integrat per terrenys de què és propietària única Sepiva.   
La modificació afecta qüestions tècniques i no es modifiquen en cap cas les previsions del Pla, tal com exigeix l'article 153 de la LUV i 348 del ROGTU.  
Quart. Consten en l'expedient els informes de les companyies subministradores que a continuació es detallen:   
- Gas Natural: d'11 de març de 2009.  
- Aqualia: de 18 de març de 2009.   
- Iberdrola: de 14 d'abril de 2009.  
- Endesa Gas Distribución, SAU de 25 de juny de 2009   
Cinqué. Consta en l'expedient el Decret 1185/2009 de l'alcalde president de l'Ajuntament de Monòver de data 10 de juliol de 2009, pel qual s'acorda dictaminar favorablement la modificació del projecte d'urbanització del polígon industrial el Pastoret II  
Consideracions tecnicojurídiques  
Primera. Respecte al procediment seguit, en aquest expedient s'han observat les prescripcions legalment establides per a les modificacions dels projectes d'urbanització, que estan constituïdes per l'article 96 de la LUV, a què remet l'article 89 del mateix text legal, que estableix que els projectes d'urbanització que siguen promoguts per Generalitat, per ella mateixa, o a través de les seues empreses de capital íntegrament públic, s'han de tramitar i aprovar d'acord amb les regles pròpies dels plans especials, siga quina siga la seua denominació i contingut, i tot això d'acord amb els articles 152 i següents de la LUV i els articles 346 i següents del ROGTU.   
Segona. La documentació aportada es considera correcta atesa la naturalesa de la modificació pretesa i el tenor de l'article 156 de la Llei urbanística valenciana.  
Tercera. Les determinacions contingudes en l'expedient es consideren correctes en vista de les exigències de la política urbanística i territorial de la Generalitat, tal com s'exposa en l'art. 85 de la Llei 16/2005, urbanística valenciana.  
Quarta. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre els expedients relatius a projectes d'urbanització -i les seues modificacions- promoguts per la Generalitat de municipis de menys de 50.000 habitants, de conformitat amb el que preveu l'article 96 de la Llei 16/2005, de 30 de desembre, urbanística valencià en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals esmentats; la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda:  
1. Aprovar definitivament la modificació del projecte d'urbanització del polígon industrial el Pastoret II de Monòver (Alacant), promoguda per la Conselleria d'Indústria, Comerç i Innovació a través de Sepiva.  
2. Publicar íntegrament aquest acord aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.   
Contra aquesta resolució, que no posa fi a la via administrativa, i de conformitat amb el que estableixen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, i de l'article 13.2 del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre, del Consell, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, en el termini d'un mes comptador a partir de l'endemà de la data de recepció d'aquesta notificació.  
En el cas de les administracions públiques, de conformitat amb l'article 44.1 de la Llei 29/1998, reguladora de la jurisdicció contenciosa administrativa, no poden interposar recurs en via administrativa. Aquestes poden interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que preveu l'article 46.1 de l'esmentada llei. També poden formular requeriment d'anul·lació o revocació a l'empara del que preveu l'article 44 d'aquesta norma. L'esmentat requeriment ha d'adreçar-se a aquesta administració mitjançant un escrit raonat i ha de tenir lloc en el termini de dos mesos comptadors des de la notificació d'aquest o des que l'administració requeridora l'haja conegut o pogut conéixer.  
Tot això sense perjudici que es puga exercir qualsevol altre recurs o acció que considere oportú.  
Alacant, 9 d'abril de 2010.- La secretària de la Comissió Territorial d'Urbanisme d'Alacant: Esther Valls Parres.